Nafarroako Parlamentuko Mahaiak, 2017ko azaroaren 20an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, Sarrigurengo institutu berriari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2017ko azaroaren 20an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikia dagoen Alberto Catalán Higueras jaunak, Legebiltzarreko Erregelamenduko 188. artikuluan eta hurrengoetan ezarritakoaren babesean, honako galdera hauek aurkezten ditu, idatziz erantzun dakizkion:

– Bigarren Hezkuntzako ikasleek zergatik ez dute hasiko 2018-2019 ikasturtea Sarrigurengo institutu berrian?

– Kontseilariak zenbait ustekabe aipatu zituen Udalaren ordezkariekin azaroaren 13an izandako bileran, ez-betetzea justifikatzeko. Zer ustekabe dira horiek?

– Gobernuak zergatik ez du erabakirik hartu urte anitzeko inbertsioari dagokionez?

– Departamentuak izapide guztiak geldiaraziko al ditu Nafarroako Administrazio Auzitegian errekurtso bat aurkezten zaien ekimen bakoitzaren kudeaketan?

– Orain dela gutxi Nafarroako Gobernuaren erabakiz Sarrigurengo Udalez gaindiko Plan Sektoriala kendu izanak zer-nolako eragina izan du institutua eraikitze aldera Udalak lagatako lurzatien egoeran?

– Departamentuak zer aurrekontu-aurreikuspen eta betetze-epe darabil institutua eraikitzeko?

Corellan, 2017ko azaroaren 14an

Foru parlamentaria: Alberto Catalán Higueras